cyanic-selkie/wikianc huggingface dataset:
დავით ტონოიანი
ადრეული ცხოვრება და კარიერა
დავით ტონოიანი დაიბადა 1967 წლის 27 დეკემბერს, ქალაქ უსტ-კამენოგორსკში (ახლანდელი ოსკემენი, ყაზახეთი), ყაზახეთის სსრ აღმოსავლეთ ყაზახეთის რეგიონში. ის არის წითელი არმიის ვეტერანის, ოვანეს აკობოვის შვილიშვილი, რომელმაც მონაწილეობა მიიღო მეორე მსოფლიო ომში. 1986 წელს იგი შეუერთდა საბჭოთა შეიარაღებული ძალების ამიერკავკასიის სამხედრო ოლქს. ტონოიანი გადავიდა ერევანში, სადაც სწავლობდა ერევნის სახელმწიფო უნივერსიტეტში, რომელიც დაამთავრა 1991 წელს. ტონოიანი სომხეთის შეიარაღებულ ძალებს შეუერთდა 1992 წელს 1997 წელს დაამთავრა რუსეთის ფედერაციის თავდაცვის სამინისტროს სამხედრო უნივერსიტეტი. 1998 წლიდან 2007 წლამდე ტონოიანი იკავებდა სხვადასხვა თანამდებობებს ბრიუსელში, ნატოს შტაბ-ბინაში, სამი წლის განმავლობაში იყო სომხეთის წარმომადგენელი ნატოში. 2007 წელს ტონოიანი დაბრუნდა სომხეთში და დაიკავა თავდაცვის სამინისტროში საერთაშორისო სამხედრო თანამშრომლობისა და თავდაცვის პოლიტიკის დეპარტამენტების ხელმძღვანელის პოსტი.
2010-2017 წლებში ტონოიანი იკავებდა სომხეთის თავდაცვის მინისტრის პირველი მოადგილის თანამდებობას (სეირან ოჰანიანისა და ვიგენ სარქისიანის მინისტრობის პერიოდში). 2017 წლის 6 თებერვალს დაინიშნა სომხეთის საგანგებო სიტუაციების მინისტრად.
თავდაცვის მინისტრი
პრემიერ-მინისტრმა ნიკოლ ფაშინიანმა თანამდებობაზე დამტკიცებიდან სამ დღეში, 2018 წლის 11 მაისს ტონოიანი სომხეთის თავდაცვის მინისტრის თანამდებობაზე დანიშნა.
2020 წლის აგვისტოს ბოლოს, ტონოიანმა განაცხადა ინიციატივა რომელიც გულისხმობდა ეროვნული მილიციის (დამოუკიდებელი სამხედრო ძალა რომელიც ხალხისგან შედება) შექმნას 2020 წლის ივლისის სომხეთ-აზერბაიჯანის შეტაკებების ფონზე, რათა საზოგადოება მოემზადებინა სამხედრო ხასიათის საფრთხეებისათვის. თავდაცვის სამინისტრომ მისი ხელმძღვანელობით შეიტანა კანონპროექტი ეროვნულ კრებაში. მილიციის შექმნა, რომელიც ღია იქნებოდა როგორც მამაკაცებისთვის, ასევე ქალებისთვის და 70 წლამდე ასაკის ადამიანებისთვის, ორგანიზებული იქნებოდა ადგილობრივი მმართველობის ქვეშ, პოტენციურად მოიცავდა 100 000-მდე წევრს.
2020 წლის მთიანი ყარაბაღის ომი და გადადგომა
2020 წელს მთიან ყარაბაღში დადებული ცეცხლის შეწყვეტის შეთანხმების დადების შემდეგ, მან უარყო ჭორები თითქოს კერძო კომპანიის დახმარებით მიყიდა იარაღი პრო-თურქულ ტერორისტულ ორგანიზაციას სირიაში. ინფორმაცია ვრცელდებოდა სომხურ მედიაში. ასევე უარყო მასთან დაკავშირებული სხვა ბრალდებები, ვრცელდებოდა ინფორმაცია, რომ მან უარყო შემოთავაზება რუსეთიდან ჯავშანჟილეტების შესყიდვის შესახებ და რომ ომის დაწყების მომენტში ტონოიანი ნათესავის დაბადების დღეზე, მალდივის კუნძულებზე იმყოფებოდა..
2020 წლის 20 ნოემბერს ტონოიანი გადადგა თანამდებობიდან თავის გამოსამშვიდოდებელ მიმართვაში მან მოუბოდიშა მათ ვინც ომის დროს თავიანთი საყვარელი ადამიანები დაკარგეს.
დაკავება
2021 წლის 30 სექტემბერს ტონოიანი დააპატიმრა სომხეთის ეროვნული უსაფრთხოების სამსახურმა და დაადანაშაულა თაღლითობასა და გაფლანგვაში, რომელმაც თითქმის 2.3 მილიარდი სომხური დრამი (4.7 მილიონი აშშ დოლარი) ზიანი მიაყენა სახელმწიფოს.
პირადი ცხოვრება
ტონოიანს ჰყავს მეუღლე და ორი შვილი. ფლობს რუსულ, ინგლისურ და ფრანგულ ენებს. არის ძიუდოს სპორტის ოსტატი.
სქოლიო
კატეგორია:სომხეთის თავდაცვის მინისტრები
ნავენახევი
ნავენახევი — სოფელი საქართველოში, იმერეთის მხარის თერჯოლის მუნიციპალიტეტში (ნახშირღელის თემი), მდებარეობს იმერეთის ჩრდილოეთ მთისწინეთში. ზღვის დონიდან 130 მეტრი, თერჯოლიდან 25 კილომეტრი, ნახშირღელიდან 2 კმ.
დემოგრაფია
2014 წლის აღწერის მონაცემებით სოფელში ცხოვრობს 327 ადამიანი.
მღვიმე
სოფლის ტერიტორიაზეა კარსტული მღვიმე ზღვის დონიდან 235 მეტრზე. მღვიმე ორსართულიანია, მეორე სართულზე ვრცელი დარბაზია, რომლის სიმაღლე 15 მ-ია. მღვიმე კეთილმოწყობილია.
ტრანსპორტი
სოფელი საავტომობილო გზებით უკავშირდება სოფლებს ქვედა სიმონეთი და ნახშირღელე. 2010 წლიდან მიმდინარეობს ორივე გზის რეაბილიტაცია.
სქოლიო
კატეგორია:თერჯოლის მუნიციპალიტეტის სოფლები
Lasioglossum longirostre
Lasioglossum longirostre — მწერი ჰალიქტიდების ოჯახისა. შედის მსოფლიოში ყველაზე მრავალრიცხოვან — Lasioglossum-ის გვარში. აღწერილია 1876 წელს.
სქოლიო
longirostre
პოლ ოსტერი
პოლ ოსტერი (Paul Auster; დ. 3 თებერვალი, 1947, ნიუარკი, აშშ) — ამერიკელი მწერალი და კინორეჟისორი. მისი შემოქმედებისთვის დამახასიათებელია ეგზისტენციალური თემები, აბსურდი და პიროვნული იდენტობის ძიების საკითხი. ოსტერის გამორჩეულ ნაწარმოებებს შორისაა „ნიუიორკული ტრილოგია“ (1987), „ილუზიების წიგნი“ (2002), „მისნის ღამე“ (2003) და „4 3 2 1“ (2017). მწერლის წიგნები ორმოცზე მეტ ენაზეა თარგმნილი.
ბიოგრაფია
დაიბადა ქალაქ ნიუარკში (ნიუ-ჯერსის შტატი) 1947 წელს, დედამისის — კუინისა (ქალიშვილობის გვარი ბოგატი) და მამამისის — სემუელ ოსტერის ოჯახში. იგი პოლონური წარმოშობის ებრაელია, საშუალო ფენის წარმომადგენელი. იზრდებოდა საუს-ორენჯსა და ნიუარკში.
სამწერლო კარიერა
კოლუმბიის უნივერსიტეტში ბაკალავრისა და მაგისტრის ხარისხების მოპოვების შემდეგ ოსტერი პარიზში გადავიდა, სადაც ფრანგული წიგნების თარგმნით ირჩენდა თავს. აშშ-ში იგი 1974 წელს დაბრუნდა, რის შემდეგაც ლექსების, ესეების, რომანების და ფრანგი მწერლების, მათ შორის სტეფან მალარმეს, თარგმანების გამოქვეყნება დაიწყო. მამის გარდაცვალების შემდეგ მემკვიდრეობით მიღებულმა ქონებამ მას საშუალება მისცა, შეეწყვიტა მთარგმნელობითი საქმიანობა და მთელი თავისი დრო მწერლობისთვის დაეთმო.
ოსტერმა კრიტიკული აღიარება პირველად 1982 წელს მემუარით „მარტოობის გამოგონება“ მოიპოვა, რომელიც მამას მიუძღვნა და პოლ ბენჯამინის ფსევდონიმით გამოაქვეყნა. მას მოჰყვა „ნიუიორკული ტრილოგია“, რომელმაც ავტორს ფართო ცნობადობა მოუტანა. მიუხედავად იმისა, რომ წიგნი დეტექტიურ ჟანრს მიეკუთვნება, იგი არ არის საიდუმლოს გარშემო ჩახლართული მინიშნებებისგან აგებული ტრადიციული დეტექტივი, არამედ, ამ შემთხვევაში ოსტერი დეტექტიური ჟანრის ფორმას ეგზისტენციალურ საკითხებთან წვდომისთვის იყენებს, როგორებიცაა იდენტობა, სივრცე და ენა.
იდენტობისა და პირადი საზრისის ძიების თემა ოსტერის შემდეგომ ნაწარმოებებშიც მნიშვნელოვან ადგილს იკავებს, როლებშიც ავტორი განსაკუთრებულ ყურადღებას ამახვილებს დამთხვევებისა და შემთხვევითი მოვლენების როლზე, ასევე ადამიანების ურთიერთობაზე მათ თანატოლებთან და გარესამყაროსთან.
1995 წელს ოსტერის სცენარისტობითა და თანარეჟისორობით გამოვიდა ფილმი კვამლი, რომლისთვისაც მან მოიპოვა დამოუკიდებელი სულის ჯილდო საუკეთესო სადებიუტო სცენარისთვის. კრიტიკული წარმატება დაიმსახურა ოსტერის მომდევნო წიგნებმა „მისნის ღამე“ (2003) და „4 3 2 1“ (2017).
თემები
ოსტერზე დიდი გავლენა მოახდინეს ისეთმა მწერლებმა, როგორებიც არიან ედგარ ალან პო, სემიუელ ბეკეტი და ნათანიელ ჰოთორნი. ოსტერს თავის რომანებში კონკრეტულად მოხსენიებულიც კი ჰყავს პოსა და ჰოთორნის პერსონაჟები.
მწერლის შემოქმედებაში განმეორებადი თემებია: ასკეტური ცხოვრება, გარდაუვალი კატასტროფის განცდა, დამთხვევები, წარუმატებლობა, ემპათიის უნარის დაკარგვა, ამერიკული ისტორია და ამერიკული სივრცე. ოსტერს თავის წიგნებში ცენტრალურ პერსონაჟად ხშირად გამოჰყავს აკვიატებით შეპყრობილი მწერალი, ასევე მის ტექსტებში ხშირად ვხვდებით პერსონაჟებს, რომლებიც დიდძალ ქონებას ფლობენ, თუმცა თანდათანობით კარგავენ მას.
ფილმები
ოსტერს გადაღებული აქვს ერთი ფილმი „ლულუ მთვარეზე“, არის ფილმების „კვამლი“ და „სევდა სახეზე“ სცენარისტი.
სქოლიო
კატეგორია:ამერიკელი მწერლები კატეგორია:დაბადებული 1947 კატეგორია:XX საუკუნის ამერიკელი რომანისტები კატეგორია:XX საუკუნის ამერიკელი მამაკაცი მწერლები კატეგორია:XXI საუკუნის ამერიკელი რომანისტები კატეგორია:ამერიკელი კრიმინალური ჟანრის მწერლები კატეგორია:ამერიკელი მთარგმნელები კატეგორია:პოსტმოდერნისტი მწერლები კატეგორია:XX საუკუნის ამერიკელი პოეტები კატეგორია:XXI საუკუნის ამერიკელი პოეტები კატეგორია:ამერიკელი მამაკაცი პოეტები კატეგორია:XX საუკუნის მთარგმნელები კატეგორია:XXI საუკუნის მთარგმნელები კატეგორია:ამერიკელი მამაკაცი ესეისტები კატეგორია:XX საუკუნის ამერიკელი ესეისტები კატეგორია:XXI საუკუნის ამერიკელი ესეისტები კატეგორია:XXI საუკუნის ამერიკელი მამაკაცი მწერლები კატეგორია:ამერიკელი მამაკაცი სცენარისტები კატეგორია:კოლუმბიის უნივერსიტეტის კურსდამთავრებულები
მასალეონი
მასალეონი (Mazaleón, Mazalión) — მუნიციპალიტეტი ესპანეთში, შედის არაგონის ავტონომიური გაერთიანების ტერუელის პროვინციის მატარანიის კომარკის შემადგენლობაში. ფართობი — 86,249085 კმ². მოსახლეობა — 511 კაცი (2020 წ.).
სქოლიო
კატეგორია:ტერუელის მუნიციპალიტეტები
სერგეი რახმანინოვი
მინი|სერგეი რახმანინოვი ახალგაზრდობაში სერგეი ვასილის ძე რახმანინოვი (Сергей Васильевич Рахманинов; დ. 1 აპრილი [ძვ. სტ. 20 მარტი], 1873, ონეგი, ახლანდელი ნოვგოროდის რაიონი — გ. 28 მარტი, 1943, ბევერლი-ჰილზი, კალიფორნია, დასაფლავებულია კენსიკოში, ნიუ-იორკის მახლობლად) — რუსი კომპოზიტორი, პიანისტი და დირიჟორი. განთქმულია ნაწარმოებით „რაფსოდია პაგანინის თემაზე“.
ბიოგრაფია
სერგეი რახმანინოვი დაიბადა 1873 წლის 1 აპრილს თავად ვასილი რახმანინოვის ოჯახში. 4 წლის სერგეის ფორტეპიანოზე დაკვრას ჯერ დედა, შემდეგ კი პიანისტი ქალი ორნატსკაია ასწავლიდა. 1882 წელს რახმანინოვი პეტერბურგის კონსერვატორიაში შედის. ხოლო 1885 წელს, ბიძაშვილის — ა. ზილოტის რჩევით მოსკოვის კონსერვატორიაში გადადის. აქ მისი პედაგოგები იყვნენ: ზილოტი (ფორტეპიანო), არენსკი (ჰარმონია), ტანეევი (კონტრაპუქტი).
რახმანინოვმა კონსერვატორია დიდი ოქროს მედლით დაამთავრა, სწავლობდა საფორტეპიანო და საკომპოზიტორო განყოფილებებზე. მისი სადიპლომო ნამუშევარი იყო ერთმოქმედებიანი ოპერა „ალეკო“ (პუშკინის პოემის „ბოშების“ მიხედვით). ამ დროისათვის რახმანინოვს უკვე დაწერილი ჰქონდა საფორტეპიანო კონცერტი, საფორტეპიანო, კამერულ-ინსტრუმენტული ნაწარმოებები, რომანსები.
90-იანი წლები რახმანინოვის შემოქმედებითი ძიებების პერიოდია. ამ წლებში შექმნილ ნაწარმოებებს შორის აღსანიშნავია საორკესტრო ფანტაზია „ქარაფი“, „ელეგიური ტრიო“, რომანსების სამი და სიმფონიური პოემების ერთი ციკლი.
1897 წელს მან შექმნა I სიმფონია, რომელმაც უარყოფითი შეფასება მიიღო. რახმანინოვმა მძიმედ განიცადა ეს წარუმატებლობა და კარგა ხანი არაფერი დაუწერია. სამაგიეროდ დაიწყო აქტიური საშემსრულებლო მოღვაწეობა. კონცერტები გამართა როგორც პიანისტმა თევდორე შალიაპინთან ერთად. შემოქმედებითი აღმაფრენის პერიოდი რახმანინოვისათვის II საფორტეპიანო კონცერთის შექმნით (1901) აღინიშნა. ეს კონცერტი გამოირჩევა არაჩვეულებრივი ლირიზმით, მელოდიურობით, თემატური მასალის გამომსახველობით. ამავე პერიოდში შეიქმნა რახმანინოვის სხვა მნიშვნელოვანი ნაწარმოებებიც: კანტატა „გაზაფხული“, ოპერები „ძუნწი რაინდი“, „ფრანჩესკა და რიმინი“, II სიმფონია, სიმფონიური პოემა „მიცვალებულთა კუნძული“, III საფორტეპიანო კონცერტი, I სონატა, პრელუდიები, 30 რომანსი. საკონცერტო გამოსვლებმა მას უდიდესი პიანისტისა და დირიჟორის სახელი მოუტანა.
1911–1915 წლებში რახმანინოვი საქართველოში ჩამოვიდა კონცერტებით. კომპოზიტორის მომდევნო შემოქმედებითი წლები ახალი მუსიკალური სახეებითა და გამომსახველი საშუალებების ძიებით აღინიშნა, რაც აისახა მის საფორტეპიანო პიესებში „ეტიუდი-სურათები“, ვოკალურ-სიმფონიურ პოემაში „ზარები“, რომანსების ციკლში.
1917 წელს, რევოლუციის შემდეგ, რახმანინოვი ოჯახთან ერთად საცხოვრებლად აშშ-ში გადადის. ამ პერიოდში იგი ძირითადად საკონცერტო მოღვაწეობას ეწევა. 1926 წელს მან დაასრულა IV საფორტეპიანო კონცერტი „სამი რუსული სიმღერა“ გუნდისა და ორკესტრისათვის. 30-იან წლებში რახმანინოვმა შექმნა „ვარიაციები კორელის თემაზე“ ფორტეპიანოსათვის, „რაფსოდია პაგანინის თემაზე“ ფორტეპიანოსა და ორკესტრისათვის, III სიმფონია, „სიმფონიური ცეკვები“. ეს უკანასკნელი მისი ბოლო ნაწარმოები აღმოჩნდა. სიცოცხლის ბოლომდე რახმანინოვი ინტენსიურ საკონცერტო მოღვაწეობას ეწეოდა. გარდაიცვალა 1943 წელს კალიფორნიაში.
რესურსები ინტერნეტში
კატეგორია:რუსი კომპოზიტორები კატეგორია:რუსი პიანისტები კატეგორია:რუსი დირიჟორები კატეგორია:დაბადებული 1 აპრილი კატეგორია:დაბადებული 1873 კატეგორია:გარდაცვლილი 28 მარტი კატეგორია:გარდაცვლილი 1943
კორდოვის სახალიფო
კორდოვის სახალიფო — ფეოდალური სახელმწიფო პირენეის ნახევარკუნძულზე, დედაქალაქი კორდოვა. 756 წელს ომაიანმა აბდ ალ-რაჰმან I–მა აქ შექმნა კორდოვის საამირო, რომელმაც დამოუკიდებლობა მოიპოვა აბასიანთა სახალიფოსგან. IX საუკუნის მიწურულში კორდოვის საამირო დაიშალა ცალკეულ ფეოდალურ სამფლობელოებად. აბდ ალ-რაჰმან III–მ (912–961 წწ.) გააერთიანა ეს სამთავროები და 929 წელს თავი ხალიფად გამოაცხადა. კორდოვის სახალიფო ცენტრალიზებული დესპოტია იყო, სადაც მთელი ძალაუფლება ხალიფას ეკუთვნოდა. მეორე ფიგურა იყო მთავარი მინისტრი — ჰაჯიბი. ხალიფა ალ-ჰაქამ II–ის (961–975 წწ.) სიკვდილის შემდეგ კორდოვის სახალიფოს ფაქტობრივად განაგებდა ჰაჯიბი მუჰამად იბნ ამირ ალ-მანსური (976–1002 წწ.); მერე კი მისი ძე აბდ ალ-მალიქი (1002–1008 წწ.). კორდოვის სახალიფო წარმოადგენდა არაბული კულტურისა და მეცნიერების უმნიშვნელოვანეს ცენტრს. აქაურმა მეცნიერებმა დიდი როლი ითამაშეს ევროპაში ანტიკური მეცნიერების ტრადიციების შენარჩუნებაში. XI საუკუნის I მესამედი აღინიშნა ფეოდალური შინაომებით. 1031 წელს ტახტიდან ჩამოაგდეს და კორდოვიდან განდევნეს უკანასკნელი ხალიფა ჰიშამ III. კორდოვის სახალიფო მრავალ წვრილ საამიროდ დაიშალა.
ლიტერატურა
კატეგორია:ესპანეთის ისტორია კატეგორია:ევროპის ყოფილი ისლამური ქვეყნები
ერევნის კარიბჭე
ირევანის კარიბჭე ან ხალფალის კარი (İrəvan qapısı və ya Xəlfəli qapısı) — შუშას ციხის სამი მთავარი კარიბჭიდან ერთ-ერთია და ციხის დასავლეთ მხარეს მდებარეობს. ციხის დანარჩენი ორი კარიბჭე არის განჯის და აღოღლანის კარიბჭეები.
ისტორია
შუშას ციხეს სამი მთავარი კარიბჭე ჰქონდა: განჯის, ირევანის და აღოღლანის კარიბჭები. სამივე კარიბჭის სახელები ხშირად მოიხსენიება ისტორიულ წყაროებში და ისინი ასევე მოხსენიებულია შუშას XIX საუკუნის ყველა გენერალურ გეგმაში. მაგალითად, 1871 წელს გამოცემული გაზეთ „კავკაზის“ 25-ე ნომერში წერია: „აბიხის ბარომეტრიული გაზომვების მიხედვით, ქალაქის ჩრდილო-აღმოსავლეთი ნაწილი, სადაც მდებარეობს აღოღლანისა და ელიზავეტპოლის კარიბჭე, 3886 ფუტის სიმაღლეზე, სამხრეთ-დასავლეთი ნაწილში მდებარეობს კლდე, რომელსაც „შუშას კლდეს“ ეძახიან და სადაც ირევანის კარიბჭე დგას, რომელიც 4705 ფუტი სიმაღლისაა“. ჯერ კიდევ XIX საუკუნის 60-იან წლებში ამ კარებმა მნიშვნელოვანი როლი ითამაშა შუშას სოციალურ ცხოვრებაში. ამას გაზეთ „ილუსტრაციაში“ დაბეჭდილი სტატია ადასტურებს. სტატიაში მოყვანილი ინფორმაციის მიხედვით, აღოღლანისა და ირევანის კარი გამიზნული იყო წარმოჩენილი პიროვნებებისა და ტვირთების გადასაადგილებლად, ხოლო განჯის კარი ურმების გასავლელად. მიუხედავად იმისა, რომ ზოგიერთი წყარო აღნიშნავს ციხის გალავნის მეოთხე კედლის არსებობას, მისი მდებარეობა და სახელწოდება დადგენილი არ არის.
ფანაჰალი ხანის დროს აშენებულ ციხის კარიბჭეს XVIII საუკუნიდან ეწოდებოდა ირევანის კარი ან ხალფალის კარი. ამ კარიბჭიდან გზა ქალაქ შუშას სოფელ ხალფალთან და ქალაქ ირევანთან აკავშირებდა. ირევანის კარი, ისევე როგორც შუშის ციხის დანარჩენი ორი კარი, მოხსენიებულია XIX საუკუნეში შედგენილ შუშას ყველა გენერალურ გეგმაში.
არქიტექტურული მახასიათებლები
განჯის კარიბჭისგან განსხვავებით, ირევანის კარი უფრო ტრადიციულ სტილშია წარმოჩენილი. კარიბჭე თაღოვანი თაღითაა გამაგრებულია ორივე მხრიდან სიმეტრიულად განლაგებული ორსართულიანი საბრძოლო კოშკებით.
იმის გამო, რომ ირევანის კარიბჭე მდებარეობს ქალაქის გალავნის დასავლეთ ნაწილში და ციხის კოშკების ათვლა იწყება დასავლეთიდან, ეს კოშკები მითითებულია 1 და 2 ნომრებით შუშას ნახატებსა და გენერალურ გეგმებში მე-19 საუკუნეში. მიუხედავად იმისა, რომ ირავანის კარიბჭემ ჩვენს დრომდე დანგრეულ მდგომარეობაში მოაღწია, სარა აშურბეილი, რომელიც მე-20 საუკუნის 30-იან წლებში შუშაში კვლევებს აწარმოებდა, ამბობს, რომ კარიბჭის თაღებს აკვირდებოდა.
კაინჯი
კაინჯი (Kainji Lake) — წყალსაცავი დასავლეთ ნიგერიაში, მდინარე ნიგერზე, რომელიც შეიქმნა კაინჯის კაშხლის მშენებლობის შედეგად. აშენდა 1968 წელს. ტბის ირგვლივ მდებარეობს 1976 წელს შექმნილი კაინჯის ტბის ეროვნული პარკი.
გამოყენება
ნიგერის შტატის სამხრეთში მდებარე კაინჯის კაშხალი გამოიმუშავებს ელექტროენერგიას ნიგერიის ქალაქების უმრავლესობისთვის. ამ კაშხლის მშენებლობა გრძელდებოდა 1964 წლიდან 1968 წლის ჩათვლით და დაჯდა 209 მილიონი ამერიკული დოლარი, რომლის მეოთხედიც გამოყენებული იქნა ადგილობრივი მოსახლეობის ევაკუაციისათვის. კაშხალს აქვს 8 ტურბინა, რომლებიც საერთო ჯამში გამოიმუშავებენ 760 მვტ ელექტროენერგიას წელიწადში. პროდუქციის ნაწილი მიეყიდება მეზობელ ნიგერს.
დაცვა
მიუხედავად იმისა, რომ ტბის ირგვლივ მდებარე რაიონს აქვს მოსახლეობის დაბალი სიმჭიდროვე, ადამიანის მოღვაწეობა უარყოფითად მოქმედებს კაინჯის ტბის ეროვნულ პარკზე. მთავარ საფრთხეს წარმოადგენს ტყის გაჩეხვა, პირუტყვის საძოვრებად მისი უკონტროლო გამოყენება და უკანონო ნადირობა, რაც განსაკუთრებულად ძლიერ შეიმჩნევა ზუგურმის სექტორში. კაინჯის წყალსაცავში შეიმჩნევა თევზის რაოდენობის შემცირება გადაჭარბებული თევზჭერის გამო. თევზის მარაგის შენარჩუნებისთვის გამოიყენება კონტროლი თევზჭერაზე.
სქოლიო
კატეგორია:ნიგერიის ტბები
ჩანჩუნის ალყა
ჩანჩუნის ალყა-სამხედრო ბლოკადა, რომელიც განხორციელდა სახალხო განმათავისუფლებელი არმიის მიერ, ჩანჩუნის წინააღმდეგ 1948 წლის მაისიდან ოქტომბრამდე. იმ დროისთვის ის იყო მანჯურიის უდიდესი ქალაქი და ჩინეთის რესპუბლიკის არმიის ერთ-ერთი შტაბი ჩრდილო-აღმოსავლეთ ჩინეთში. ეს იყო ერთ-ერთი ყველაზე გრძელი კამპანია ჩინეთის სამოქალაქო ომის ლიაოშენის კამპანიაში.
წინაპირობა
ჩინეთ-იაპონიის მეორე ომის დამთავრების შემდეგ საბჭოთა კავშირი შეიჭრა მანჯურიაში და დაამყარა კონტროლი. საბჭოთა კავშირის ძალების გაყვანის შემდეგ, როგორც KMT-მა, ასევე CCP-მ დაიწყეს მოძრაობა ჩრდილო-აღმოსავლეთისკენ თავიანთი გავლენის სფეროს გასაფართოებლად. KMT ნაციონალისტურმა მთავრობამ მათი კამპანიის ადრეულ ეტაპზე უზრუნველყო მთელი რიგი გამარჯვებები კომუნისტების წინააღმდეგ მანჯურიაში და 1946 წლის 23 მაისისთვის დაიბრუნა კონტროლი ჩანჩუნზე. KMT იმპულსი შეჩერდა, ჩიანგ კაი-შეკმა 6 ივნისს CCP-სთან ცეცხლის შეწყვეტა გამოაცხადა. ცეცხლის შეწყვეტამ CCP-ს საშუალება მისცა შეევსო დანაკარგები.1948 წლის მარტის შუა რიცხვებისთვის CCP-მ მოახერხა მანჯურიის უმეტესი ნაწილის დაკავება. KMT ძალები იზოლირებულნი იყვნენ მცირე ,,ჯიბეებში ''. ისისი კონცენტრირებულნი იყვნენ ქალაქებში: შენიანგში, ჩანჩუნსა და ჯინჯოუში.
მომზადება
1947 წლის ზამთრის შეტევისას, კომუნისტ მეთაურს ჩრდილო-აღმოსავლეთში, ლინ ბიაოს, წარუდგინეს შეტევის სამი ვარიანტი. სამი ვარიანტი იყო: შენიანგი, ჩანჩუნსი ან ჯინჯოუ. CCP-ის სხვა ოფიცრებთან განხილვის შემდეგ,პირველ სამიზნედ ჩანჩუნი აირჩიეს. ჩრდილო-აღმოსავლეთის საველე არმიამ 1948 წლის მარტში, ქალაქი სიპინგი დაიპყრო, რამაც გზა გაუხსნა კომუნისტურ ძალებს ჩანჩუნისკენ. იმის გამო, რომ ქალაქის თავდაცვის ქსელი კარგად იყო ჩამოყალიბებული ჩანჩუნში, ჩრდილო-აღმოსავლეთის საველე არმიის მიერ ქალაქის ალყა რამდენჯერმე გააუქმა პირადად ლინ ბიაომ, ვინაიდან ლინი იყო „ლოჯისტიკის პერფექციონისტი“ მას აწუხებდა, რომ კომუნისტური ძალების კონცენტრირებით ნაციონალისტ დამცველებს ჩანჩუნსა და შენიანგში, ეს მანევრები „შეაკავებდა“ ძალებს და უარყოფითად იმოქმედებდა მთლიან კომუნისტურ კამპანიაზე ჩრდილო-აღმოსავლეთში.
დაარსება
ნაციონალისტი დამცველები ჩანჩუნში, რომელიც შედგებოდა 60-ე არმიისა და ახალი მეშვიდე არმიისგან, 1947 წლის ზამთრის შემდეგ იტანჯებოდნენ ცუდი მორალით. 1948 წლის 23 მაისს ჩრდილო-აღმოსავლეთის საველე არმიამ ლინ ბიაოს მეთაურობით მიაღწია ჩანჩუნის გარეუბანს და დაიწყო ქალაქის ალყა. მალევე ჩანჩუნი ჩამოწყდა ჩრდილო-აღმოსავლეთში ნაციონალისტების მიერ კონტროლირებად ტერიტორიებს. უახლოესი ნაციონალისტური სამხედრო ძალა იყო მეექვსე არმია ფან ჰანჯიის მეთაურობით, რომელიც იქვე მდებარეობდა, ძინჯოუში.ჩანჩუნისთვის გამოგზავნილი დახმარების საჰაერო გადაზიდვის თავიდან ასაცილებლად ალყის მეთაურმა, საო ცინგუანმა დაიპყრო დაფანგშენის აეროპორტი, ააფეთქა კრატერები მის ასაფრენ ბილიკზე და ძლიერად დაიცვა აეროპორტი. ნაციონალისტურმა მთავრობამ სცადა ჰაერიდან მიეწოდებინა მარაგი ქალაქისთვის, რაც წარმატებული იყო მხოლოდ შეზღუდული ზომით კომუნისტური საზენიტო სისტემის ახლოს ყოფნის გამო. სამხედრო ბლოკადა გაგრძელდა 150 დღის განმავლობაში. ამ პროცესში მშვიდობიანი მოსახლეობის დიდი პროცენტი დაიღუპა.
შემდგომი
ნაციონალისტური მთავრობისთვის ჩანჩუნის დაცემამ ცხადყო, რომ KMT-ს აღარ შეეძლო მანჯურიის შენარჩუნება. ქალაქი შენიანი და დანარჩენი მანჯურია სწრაფად დაამარცხეს PLA-მ. CCP-ის მიერ გამოყენებული ალყის ომები ჩრდილო-აღმოსავლეთში კამპანიების განმავლობაში ძალიან წარმატებული იყო, რამაც შეამცირა KMT-ის ჯარების რაოდენობა და შეცვალა ძალთა ბალანსი.
თავიდან KMT-მა მოსახლეობას ქალაქიდან გაქცევის უფლება არ მისცა. ივლისის ბოლოს, ჩიანგ კაი-შეკმა მოუწოდა ჟენგს მოსახლეობის ევაკუაცია 1 აგვისტოდან ჩანჩუნში და დართო გასვლის ნება. მშვიდობიანი მოსახლეობის დაღუპვის რიცხვი დაახლოებით 150 000-ს შეადგენს. CCP-მ ხელი შეუშალა მშვიდობიანი მოქალაქეების ქალაქიდან გასვლას, რათა ამოეწურათ KMT-ის დამცველების საკვების მარაგი, რის შედეგადაც "ათობით ათასი ადამიანი შიმშილით მოკვდა". CCP ცდილობდა სამოქალაქო ლტოლვილებს ქალაქის დატოვების თავიდან აცილებას აგვისტოს დასაწყისამდე.საბოლოოდ, დაახლოებით 150,000 ლტოლვილმა წარმატებით დატოვა ჩანჩუნი, თუმცა ზოგიერთი მათგანი ისევ ქალაქში გაგზავნეს, როგორც აგენტები ან ჯაშუშები. ჩანჩუნი პოლიტიკურად არ იყო დაკავშირებული არც KMT-სთან და არც CCP-სთან, რაც მშვიდობიანი მოსახლეობის ცუდი მოპყრობის ერთ-ერთი მიზეზი იყო. ჰაროლდ მ. ტანერის თქმით, ჩანჩუნის ალყის შედეგად მიღებული მაღალი სამოქალაქო მსხვერპლი "ჩრდილს აყენებს" ჩინეთის კომუნისტური პარტიის ლეგიტიმურობას. სამოქალაქო მსხვერპლი ჩინელი საზოგადოებისთვის უმეტესად უცნობი იყო 1989 წელს წიგნის:,,თეთრი თოვლი, წითელი სისხლის '' გამოსვლამდე, რომელიც მას შემდეგ ცენზურას ატარებდა ჩინეთის მთავრობის მიერ. მას შემდეგ, რაც KMT არმია ჩაბარდა, საწყობში დიდი რაოდენობით საკვები იპოვეს.
ტარაზი
ტარაზი ; საბჭოთა პერიოდში ჯამბული  — ქალაქი ყაზახეთში. ჟამბილის ოლქის ადმინისტრაციული ცენტრი. მდებარეობს სამხრეთ ყაზახეთში ყირგიზეთის საზღვართან, მდინარე ტალასზე. მოსახლეობა 357 791 კაცი (2019).
სქოლიო
კატეგორია:ყაზახეთის ქალაქები
შვედები
შვედები — ხალხი, გერმანული ეთნიკური ჯგუფი. შვედეთის ძირითადი მოსახლეობა (7,712,376 - 2010 წლის აღწერის მიხედვით).
სქოლიო
კატეგორია:მსოფლიოს ხალხები *
Lasioglossum longmani
Lasioglossum longmani — მწერი ჰალიქტიდების ოჯახისა. შედის მსოფლიოში ყველაზე მრავალრიცხოვან — Lasioglossum-ის გვარში. აღწერილია 1922 წელს.
სქოლიო
longmani
მონროიო
მონროიო (Monroyo, Mont-royo) — მუნიციპალიტეტი ესპანეთში, შედის არაგონის ავტონომიური გაერთიანების ტერუელის პროვინციის მატარანიის კომარკის შემადგენლობაში. ფართობი — 79,234137 კმ². მოსახლეობა — 332 კაცი (2020 წ.).
სქოლიო
კატეგორია:ტერუელის მუნიციპალიტეტები
ნიტრ...
ნიტრ...,  ნიტრო... (nitron, nitrum, თავდაპირველად — ბუნებრივი სოდა, VIII საუკუნიდან — გვარჯილა) — რთული სიტყვის ნაწილი, აღნიშნავს აზოტთან (გვიანდ. ლათ. nitrogenium)  დამოკიდებულებას; მაგ., ნიტრიფიკაცია, ნიტროგლიცერინი.
ლიტერატურა
კატეგორია: რთული სიტყვის შემადგენელი ნაწილები
ორბეთი (თეთრიწყაროს მუნიციპალიტეტი)
დემოგრაფია
დაარსდა, როგორც რუსული სამხედრო დასახლება ელიზავეტინსკოე.
სქოლიო
კატეგორია:თეთრიწყაროს მუნიციპალიტეტის სოფლები
იტალია (რომის პროვინცია)
thumb იტალია — ძველრომაული პროვინცია აპენინის ნახევარკუნძელზე.
რესპუბლიკის დროს იტალია, რომელიც იმხანად რუბიკონიდან კალაბრიამდე ტერიტორიას მოიცავდა, პროვინციად არ მიიჩნეოდა, არამედ, მხოლოდ ტერიტორიად ცენტრში რომით, რაც მას განსაკუთრებულ სტატუსს სძენდა: მაგალითად, მხედართმთავრებს იტალიის ტერიტორიაზე ჯარების შეყვანის უფლება არ ჰქონდათ, ცეზარმაც, რუბიკონზე გადასვლის ბრძანების გაცემით სამოქალაქო ომს დაუდო საფუძველი.
რესურსები ინტერნეტში
კატეგორია:რომის პროვინციები
ეროს დეპარტამენტი
ეროს დეპარტამენტი — დეპარტამენტი საფრანგეთის სამხრეთ ნაწილში, ლანგედოკ-რუსილონში.
ისტორია
ერო არის იმ 83 დეპარტამენტიდან ერთ-ერთი, რომლებიც შეიქმნა საფრანგეთის რევოლუციის დროს 1790 წლის 4 მარტს.
გეოგრაფია
ეროს ფართობია 6101 კმ². 1999 წლის მონაცემებით დეპარტამენტის მოსახლეობა 896,441 ადამიანს შეადგენს და მას 22-ე ადგილი უკავია, დეპარტამენტში მცხოვრებთა საშუალო სიმჭიდროვე კმ²-ზე შეადგენს 147 ადამიანს.
აქ ყველაზე გავრცელებული ენაა ფრანგული. ეროს მმართველია ანდრე ვეზინე.
რესურსები ინტერნეტში
კატეგორია:საფრანგეთის დეპარტამენტები
ჭრელი უდაბნო (არიზონა)
ტერიტორია მოიცავს გაქვავებული ტყის ეროვნული პარკის ნაწილს. ნალექების საშუალო წლიური მაჩვენებლი 127-229 მმ-ს შეადგენს, საშუალო ტემპერატურა 31 41 ° C-ს.
ბოლო 1 500 წლის მანძილზე ამ ტერიტორიაზე სახლობს ადგილობრივი ნავახოსა და ჰოპის ხალხი.
გალერეა
მინი|ცენტრი|900პქ|უდაბნოს პანორამა
სქოლიო
კატეგორია:აშშ-ის უდაბნოები
კორდოფანი
ლიტერატურა
კატეგორია:სუდანის გეოგრაფია
ცნობილაძე
საკუთარი სახელი ცნობილაძე შეიძლება აღნიშნავდეს ერთ-ერთ შემდეგ პიროვნებათაგანს:
კატეგორია:ქართული გვარები
ბაინდურ არაგვის ერისთავი
ბაინდურ არაგვის ერისთავი — XVII საუკუნის II ნახევრის და XVIII საუკუნის დასაწყისის მოღვაწე, ძე რევაზ არაგვის ერისთავისა. 1696 წელს ერეკლე I-მა დანიშნა ერისთავად. გადააყენეს დაახლოებით 1703 წელს, როდესაც ირანიდან დაბრუნდა პატიმრობაში მყოფი გიორგი არაგვის ერისთავი.
ლიტერატურა
კატეგორია:არაგვის ერისთავები
მამაის უბანი
მამაის უბანი (Mamayı məhəlləsi) — მე-19 საუკუნის დასაწყისში აგებული შუშას ერთ-ერთი ზედა უბანი.
უბანი მდებარეობს ქალაქის ცენტრალურ ნაწილში. შუშას სხვა უბნების მსგავსად აქ იყო მეჩეთი, მამაის წყარო, პატარა მოედანი და აბანო. უბანი მამაი ბეის სახელს უკავშირდება. მამაის, ხოჯა მარჯანლის, დემირჩის, ჰამამაგაბაღის უბნები ერთმანეთს ავსებენ საცხოვრებელი და ადმინისტრაციული შენობებითა და ქუჩებით.
მამაის უბნის მცირე მართკუთხა ფართობი მეზობელი ქუჩის ჩრდილოეთ მხარეს ფარდას ქმნის და მდებარეობს იმ შეერთების ზემოთ, სადაც წყაროა. მოედნის შიგნით არის სამეზობლო მეჩეთი, რომლის მთავარი ფასადი მოედნისკენ არის მიმართული და იყურება სამხრეთისკენ.
შუშას ციხის ქვედა უბანი თავისი პოზიციითა და კლიმატით განსხვავდებოდა ზედა უბნებისგან. აქ ვაკე ტერიტორიები, სამეზობლო სკვერები, მეჩეთები სხვებისგან სიგანითა და არქიტექტურული სტილით განსხვავდება. ციხის ქვედა უბანში არის მრავალი წყლის ჭა, ტბორები, შადრევნები და ცისტერნები. უბნის ქუჩებისა და მოედნების სიგანე, საცხოვრებელი კორპუსები, ხანისა და ხანის შვილების, ვაჭრებისა და რელიგიური მოღვაწეების კუთვნილი შენობები კიდევ უფრო მატებს უბანს ბრწყინვალებას.
სქოლიო
კატეგორია:აზერბაიჯანის დასახლებული პუნქტები
შვეიცარიელები
შვეიცარიელები — შვეიცარიის მოსახლეთა საერთო სახელი. მისი კომპონენტებია: გერმანო-შვეიცარიელები (4,22 მლნ), ფრანკო-შვეიცარიელები (1,16 მლნ), იტალო-შვეიცარიელები (230 ათ.) და რეტორომანელები (60 ათ.). ლაპარაკობენ შესაბამისად გერმანულ, ფრანგულ, იტალიურ და რეტორომანულ ენებზე.
ლიტერატურა
*
კარანი (სოფელი, მელეუზის რაიონი)
კარანი (Ҡаран; Каран) — სოფელი რუსეთის ფედერაციაში, ბაშკირეთის რესპუბლიკის მელეუზის რაიონში.
2010 წლის მონაცემებით სოფელში ცხოვრობს 377 ადამიანი. რაიონულ ცენტრ მელეუზიდან დაშორებულია 3 კილომეტრით. უახლოესი რკინიგზის სადგურია მელეუზი, რომელიც დაშორებულია 3 კმ-ით.
სქოლიო
კატეგორია:მელეუზის რაიონის სოფლები
მთისძირი (ყვარლის მუნიციპალიტეტი)
მთისძირი (1944 წლამდე ხაშალხუტი) — სოფელი საქართველოში, ყვარლის მუნიციპალიტეტში, ალაზნის ვაკეზე. მდინარე არეშის (კაბალის მარჯვენა შენაკადი) ნაპირებზე. თემის ცენტრი. ზღვის დონიდან 340 მეტრი, ყვარლიდან 26 კილომეტრი. სოფელში დაიბადა საქართველოს იუსტიციის მინისტრი ზურაბ ადეიშვილი.
ისტორია
სოფელი ყვარელის მუნიციპალიტეტში. ისტორიული არიში, 1944 წლამდე ხაშალხუტი. ისტორიული ძეგლი მდებარეობს მდინარე არეშის ზედა წელში, ქალაქ ყვარლიდან 26 კილომეტრზე.
1973-1982 წლებში არიშში არქეოლოგიური გათხრები ჩაატარა საქართველოს სახელმწიფო მუზეუმის არქეოლოგიურმა ექსპედიციამ (ხელმძღვანელი ლ. ჭილაშვილი). არეში შუა საუკუნეებშიც მნიშვნელოვანი დასახლება ყოფილა, იგი ქრისტიანობის გავრცელების ადრეული საფეხურებიდანვე მოქცეულა ქრისტიანულ ორბიტალში, რასაც მოწმობს აქ გათხრილი და შესწავლილი ცხრა ნაეკლესიარი.
არიშის დაწინაურებას, ხელსაყრელ გეოგრაფიულ გარემოსთან ერთად, ხელი შეუწყო სავაჭრო გზამ, რომლითაც ადრინდელი შუა საუკუნეებში ქართლი და კახეთი ალბანეთს უკავშირდებოდა და ე.წ. ცხვრის გზამ, რომლითაც ცხვარი დაღესტნის მთებში აჰყავდათ.
„მატიანრე ქართლისაის“ ცნობით, X საუკუნის დასაწყისში კონსტანტი აფხაზთა მეფისა ფა კვირიკე კახთა ქორეპისკოპისის შეერთებულმა ჯარმა ჰერეთის ლაშქარი დაამარცხა და ადარნასე ჰერთა პატრიკმა, ვეჯინის ზავის თანახმად, არიში გავაზთან ერთად, კოსტანტი მეფეს დაუთმო.
არეში შერეული დასახელების ტიპს განეკუთვნებოდა, სადაც ერთნაირად ძლიერად იყო წარმოდგენილი, როგორც მთის, ისე ბარის მეურნეობა.
არიში არიშიანების საგვარეულო ფუძედ იქცა. აქედან აღზევებულმა ჰერმა დიდებულებმა - არტუშიანებმა XII-XIII საუკუნეებში მაღალ პოლიტიკურ მდგომარეობას მიაღწიეს.
XIV-XV საუკუნეების მიჯნაზე, თემურლენგის არაერთგზის შემოსევების შედეგად, არიში დაქვეითდა და ადრინდელი მნიშვნელობა დაკარგა.
დემოგრაფია
2014 წლის აღწერის მონაცემებით სოფელში ცხოვრობს 723 ადამიანი.
სქოლიო
კატეგორია:ყვარლის მუნიციპალიტეტის სოფლები
ნახშირღელე
ნახშირღელე — სოფელი საქართველოში, იმერეთის მხარის თერჯოლის მუნიციპალიტეტში, თემის ცენტრი (სოფელი: ნავენახევი). მდებარეობს მდინარე ყვირილის მარჯვენა მხარეს. ზღვის დონიდან 150 მეტრი, თერჯოლიდან 20 კილომეტრი. სოფლის მიდამოებშია ქალცედონის, კირქვისა და სპონგოლითის საბადოები. სოფელში არის საექიმო ამბულატორია.
დემოგრაფია
2014 წლის აღწერის მონაცემებით სოფელში ცხოვრობს 1432 ადამიანი.
განათლება
სოფელში არის საჯარო სკოლა. სკოლაში 261 მოსწავლე და 32 მასწავლებელია. შენობის საერთო ფართობია 3575 კვ.მ. სოფელში არის საბავშვო ბაღი.
ტრანსპორტი
სოფელში გადის საქართველოს საავტომობილო მაგისტრალი ს1, ასევე ნახშირღელე-ნავენახევის საავტომობილო გზა.
სქოლიო
კატეგორია:თერჯოლის მუნიციპალიტეტის სოფლები
ნილს ლიდჰოლმი
ნილს ლიდჰოლმი (დ. 8 ოქტომბერი,1922 — გ. 6 ოქტომბერი, 2007) — შვედი ფეხბურთის ნახევარმცველი და შემდგომში მწვრთნელი.
ლიდჰოლმმა კარიერის უმეტესობა იტალიაში, საფეხბურთო კლუბ მილანში გაატარა, სადაც მასთან ერთად გამოდიოდნენ მისი თანამემამულეები, გუნარ გრენი და გუნარ ნორდალი. შვედური სამეული 50-იანი წლების მილანის სიმბოლოებად ითვლებოდნენ და გულშემატკივრებში ცნობილი იყვნენ მათი ინიციალების კრებითი სახელით გრე-ნო-ლი.
ბიოგრაფია
დაიბადა 1922 წლის 8 ოქტომბერს, შვედეთის ქალაქ ვალდემარსვიკში. პროფესიონალური საფეხბურთო კარიერა 1938 წელს დაიწყო, საკმაო ხანი მოკრძალებულ კლუბებში გამოდიოდა, სანამ 1946 წელს შვედეთის ერთ-ერთ საუკეთესო კლუბში, ნორჩეპინგში არ აღმოჩნდა, სადაც ორჯერ მოიპოვა შვედეთის ჩემპიონის ტიტული, 1947 და 1948 წლებში.
ნორჩეპინგში გადასვლიდან მალევე ნილსი ეროვნულ გუნდშიც მიიწვიეს, იგი ნაკრებთან ერთად 1948 წელს, ინგლისის დედაქალაქ ლონდონში გამართული ოლიმპიური თამაშების საფეხბურთო ტურნირის გამარჯვებული გახდა. სწორედ ამ გამარჯვების შემდეგ დაინტერესდა იტალიური მილანი, შვედი ფეხბურთელებით და კონტრაქტი ერთდროულად სამ მათგანს, გუნარ ნორდალს, გუნარ გრენს და ნილს ლინდჰოლმს გაუფორმა. შვედური სამეულის ტრანსფერი მილანის ისტორიაში ერთ-ერთი წარმატებული აღმოჩნდა, გულშემატკივრებმა თავის კუმირებს გრე-ნო-ლი უწოდეს, გვარების ინიციალებიდან გამომდინარე.
სკანდინავიელის დებიუტი სერია A-ში 1949 წლის 11 სექტემბერს შედგა: მილანმა გენუის სამპდორია 3:1-ით დაამარცხა. იმ სეზონში ლიდჰოლმმა სერია A-ს 37 მატჩში 18 გოლი გაიტანა. ჩემპიონთა თასის დაწყებამდე ევროპაში ყველაზე პოპულარული საკლუბო ტურნირი „ლათინთა თასი“ იყო, რომელიც მილანმა 1951 და 1956 წლებში მოიგო. შვედის წვლილი ორივე გამარჯვებაში მნიშვნელოვანი იყო.
1957-1958 წლების სეზონში შავ-წითლებმა ჩემპიონთა თასის ფინალს უწიეს, სადაც მადრიდის „რეალთან“ დამატებით დროში 2:3-ით დამარცხდნენ. ნილს ლიდჰოლმი იმ შეხვედრაში იტალიური კლუბის კაპიტანი იყო. ცნობილია, რომ ის იყო ერთ-ერთი პირველი ფეხბურთელი, რომელიც ძალიან დიდ ყურადღებას აქცევდა ფიზიკურ მომზადებას და მოგვიანებით, მწვრთელობისას, ფეხბურთელებს მუდმივად ურჩევდა კონდიციებზე ზრუნვას. თავად კი, ფეხბურთელობის წლებში, კვირაში ორჯერ ვარჯიშობდა ბირთვის კვრაში, შუბის და ბადროს ტყორცნაში, ასევე 100 და 3.000 მეტრზე სირბილში.
მილანში გატარებული 13 სეზონის შემდეგ 1961 წელს, ლინდჰოლმა მოთამაშის კარიერა დაასრულა და გუნდის სამწვრთნელო შტაბის წევრი გახდა. 1963 წელს კლუბმა ჩემპიონთა თასი პირველად აღმართა, სკანდინავიელი კი მაშინდელი მთავარი მვრთნელის ნერეო როკოს ერთ-ერთი თანაშემწე იყო. 1979 წელს მილანმა იტალიის ჩემპიონატი მეათედ მოიგო და მაისური პირველი ვარსკვლავით დაიმშვენა. ნილს ლიდჰოლმი კლუბის თავკაცი იყო. გაცილებით დიდ წარმატებებს მიაღწია რომას სათავეში მოღვაწეობისას: 1981, 1983 და 1984 წლებში ქვეყნის თასი მოიგო, 1983 წელს კლუბს ისტორიაში მეორედ მოაგებინა სერია-ა, 1984 წელს კი ჩემპიონთა თასის ფინალში გაიყვანა, სადაც გუნდი მხოლოდ პენალტების სერიაში დამარცხდა ლივერპული. 1999 წელს შვედეთის გაზეთმა „აფტონბლადეტმა“ ლიდჰოლმი ქვეყნის XX საუკუნის საუკეთესო ფეხბურთელად აღიარა.
გარდაიცვალა 2007 წლის 6 ოქტომბერს იტალიის ქალაქ მონფერატოში 85 წლის ასაკში.
ფეხბურთელი
მინი|მარჯვნივ|250პქ|ლინდჰოლმი რომას მწვრთნელის ამპლუაში
რესურსები ინტერნეტში
კატეგორია:შვედი ფეხბურთელები კატეგორია:დაბადებული 1922 კატეგორია:გარდაცვლილი 2007 კატეგორია:მილანის ფეხბურთელები კატეგორია:შვედი ფეხბურთის მწვრთნელები კატეგორია:მილანის მწვრთნელები კატეგორია:ელას ვერონის მწვრთნელები კატეგორია:ფიორენტინას მწვრთნელები კატეგორია:რომას მწვრთნელები
დელფინარიუმი
მინი|220პქ|შოუ ბათუმის დელფინარიუმში მინი||220პქ|[[ცელნამგალა ვეშაპი|ცელნამგალა ვეშაპების წარმოდგენა ორლანდოს დელფინარიუმში]] დელფინარიუმი — ზღვის წყლით სავსე დიდი აკვარიუმი (ოკეანარიუმი), რომელშიც ჰყავთ დელფინები მათი ბიოლოგიის შესასწავლად, გასაწრთვნელად და სადემონსტრაციოდ. პირველი დელფინარიუმი ააგეს 1938 წელს სენტ-ოგასტინში, აშშ-ში (დიამეტრი 23 მ, სიგრძე 3,7 მ). დელფინარიუმები 1970 წლის მონაცემებით 14 ქვეყანას ჰქონდა: აშშ-ს, (მათ შორის უდიდესი „მერილენდი“, ლოს-ანჯელესის მახლობლად, 3 ათ. მ3-მდე მოცულობისა), იაპონიაში 10, ინგლისში 3, სამხრეთ აფრიკაში, კანადაში, ავსტრალიაში  — ორ-ორი, ჰავაის კუნძულებზე, ახალ ზელანდიაში, ნიდერლანდებში, გერმანიაში, დანიაში, ნორვეგიაში, მონაკოში  — თითო. მსოფლიოს დელფინარიუმებში ბინადრობს ვეშაპისნაირთა 26 სახეობა, მათ შორის 20 სახეობის დელფინი, რომელთაგან დელფინარიუმის პირობებს ყველაზე უკეთ აფალინა ეგუება და მრავლდება კიდეც.
აღმოსავლეთ ევროპაში არის ორი დელფინარიუმი: ყირიმში, ყარადაღის ბიოსადგურთან, სადაც ჰყავთ შავი ზღვის სამივე სახეობის დელფინი და აქვთ სამეცნიერო-სადემონსტრაციო დელფინარიუმი, და ბათუმის დელფინარიუმი, რომელიც შეიქმნა 1974 წელს თევზის საზღვაო მეურნეობისა ოკეანოგრაფიის საკავშირო სამეცნიერო-კვლევითი ინსტიტუტის საქართველოს განყოფილების ბაზაზე, მისი სიგრძეა 36 მ, სიგანე 14 მ, ხოლო სიღრმე 5 მ. აქვეა საწვრთნელი აუზები, რომელთა დიამეტრია 9 მ. ყველა აუზის მოცულობა 3 ათ. მ3 აღემატება. ბათუმის დელფინარიუმი მსოფლიოს უდიდესი დელფინარიუმების რიცხვში შედის. ზღვის სუფთა წყლით უწყვეტი მომარაგება უზრუნველყოფს აუზებში წყლის ხუთჯერად დღეღამურ ცვლას. ბათუმის დელფინარიუმში მთელი წლის განმავლობაში ჰყავთ აფალინა. დელფინარიუმის საერთო მოცულობა საშუალებას იძლევა მასში ერთდროულად იყოლიონ 15-მდე დელფინი. აქ ტარდება სისტემატური მეცნიერული დაკვირვებანი დელფინების მოსათვინიერებლად და გასაწვრთნელად, მათი ქცევების შესასწავლად; რისთვისაც შექმნილია ზღვის ცხოველთა ბიოლოგიური შემსწავლელი ლაბორატორია, რომლის თემატიკა ითვალისწინებს როგორც თეორიული, ისე პრაქტიკული ხასიათის კვლევას.
ლიტერატურა
კატეგორია:დელფინარიუმები
ცუხიშვილი
საკუთარი სახელი ცუხიშვილი შეიძლება აღნიშნავდეს ერთ-ერთ შემდეგ პიროვნებათაგანს:
კატეგორია:ქართული გვარები
2008 წელი მუსიკაში
მსოფლიო ტოპ ჰიტი სიგლები
მონაცემები სწორია 12-19 აპრილის მიხედვით (მე-16 კვირა).
წლის გაყიდვადი ჩანაწერები
მონაცემები სწორია 19-26 აპრილის მიხედვით (მე-17 კვირა).
კატეგორია:2008 წელი მუსიკაში
Lasioglossum lorentzi
Lasioglossum lorentzi — მწერი ჰალიქტიდების ოჯახისა. შედის მსოფლიოში ყველაზე მრავალრიცხოვან — Lasioglossum-ის გვარში. აღწერილია 1911 წელს.
სქოლიო
lorentzi
სამღერეთი
დემოგრაფია
2014 წლის აღწერის მონაცემებით სოფელში ცხოვრობს 385 ადამიანი.
სქოლიო
კატეგორია:თეთრიწყაროს მუნიციპალიტეტის სოფლები
პენიაროია-დე-ტასტავინსი
პენიაროია-დე-ტასტავინსი (Peñarroya de Tastavins, Penyarroya de Tastavins) — მუნიციპალიტეტი ესპანეთში, შედის არაგონის ავტონომიური გაერთიანების ტერუელის პროვინციის მატარანიის კომარკის შემადგენლობაში. ფართობი — 83,282899 კმ². მოსახლეობა — 446 კაცი (2020 წ.).
სქოლიო
კატეგორია:ტერუელის მუნიციპალიტეტები
ევროვიზიის სიმღერის კონკურსი 2003
ევროვიზიის სიმღერის კონკურსი 2003 გახდა 48–ე ევროვიზიის სიმღერის კონკურსი. ჩატარდა 24 მაისს 2003 წელს ქ. რიგაში (ლატვია). უკრაინამ პირველად მიიღო მონაწილეობა ამ კონკურსში და მე–14 ადგილი დაიკავა. პირველი ადგილი კი თურქეთის წარმომადგენელმა სერთაბ ერენერმა დაიკავა სიმღერით "Everyway that I can".
რესურსები ინტერნეტში
კატეგორია:ევროვიზიის სიმღერის კონკურსები წლების მიხედვით
ცხადაძე
საკუთარი სახელი ცხადაძე შეიძლება აღნიშნავდეს ერთ-ერთ შემდეგ პიროვნებათაგანს:
კატეგორია:ქართული გვარები
ჭინჭარა
ჭინჭარა — მცენარეთა გვარი ტუჩოსანთა ოჯახიდან. მრავალწლოვანი ბალახები, იშვიათად ნახევრად ბუჩქებია.
გვარში 100–მდე სახეობაა. სახეობათა მეტი წილი შუა აზიაში გვხვდება (37, მ.შ. 30 ენდემი). საქართველოში ამ გვარის მხოლოდ 2 სახეობა გვხვდება — phlomis pungens და phlomis tuberosa, რომლებიც მეტწილად მშრალ ფერდობებზე იზრდება მთის ქვედა სარტყელიდან ზედა სარტყელამდე. phlomis tuberosa-ს ფესურას საჭმელად იყენებენ.
ლიტერატურა
კატეგორია:ტუჩოსანნი
მარი (თურქმენეთი)
სქოლიო
კატეგორია:თურქმენეთის ქალაქები
Lasioglossum loweri
Lasioglossum loweri — მწერი ჰალიქტიდების ოჯახისა. შედის მსოფლიოში ყველაზე მრავალრიცხოვან — Lasioglossum-ის გვარში. აღწერილია 1905 წელს.
თერსქეი-ალათაუ
თერსქეი-ალათაუ, თესქეი-ალა-თოო (Тескей-Ала-Тоо) — ქედი ყირგიზეთში, ტიან-შანში. გადაჭიმულია 375 კმ-ზე და სამხრეთიდან საზღვრავს ისიქ-ქოლის მთათაშორის ქვაბულს. სიმაღლე 5216 მ-მდე (მთა ყარაქოლი). ჩრდილოეთი კალთა ციცაბო და მაღალია, ძლიერაა დანაწევრებული განშტოებებითა (20-ზე მეტი) და მრავალრიცხოვანი მდინარეების ღრმა ხეობებით; სამხრეთი კალთა გადადის შიდა ტიან-შანის სირტში. ჩრდილოეთ კალთაზე 2000–2500 მ სიმაღლეზე ტიან-შანის ნაძვის მთა-ტაიგის ტყეა, უფრო მაღლა — სუბალპური და ალპური მდელოები; სამხრეთ კალთაზე — მთის ქვიანი ტუნდრა, 3000 მ-ზე მაღლა — მაღალმთის ცივი უდაბნოები. ტიან-შანის გამყინვარების ერთ-ერთი უმსხვილესი ცენტრია (1375 მყინვარის საერთო ფართობი დაახლ. 1123 კმ²-ია). ტურიზმისა და დასვენების პოპულარული ობიექტია.
სქოლიო
კატეგორია:ყირგიზეთის ქედები
ცხოვრებაძე
საკუთარი სახელი ცხოვრებაძე შეიძლება აღნიშნავდეს ერთ-ერთ შემდეგ პიროვნებათაგანს:
იხილეთ აგრეთვე
კატეგორია:ქართული გვარები
განთიადი (ხობის მუნიციპალიტეტი)
განთიადი — სოფელი დასავლეთ საქართველოში, სამეგრელო-ზემო სვანეთის მხარის ხობის მუნიციპალიტეტში, ახალსოფლის თემში. მდებარეობს ოდიშის დაბლობზე, რიონის მარჯვენა სანაპირო მხარეს, ზღვის დონიდან 10 მეტრზე. ხობიდან დაშორებულია 10 კილომეტრით.
სქოლიო
კატეგორია:ხობის მუნიციპალიტეტის ისტორიული სოფლები
მაღაწალნი
მაღაწალნი — მთა საქართველოში, მცხეთა-მთიანეთის მხარეში, დუშეთის მუნიციპალიტეტში. მდებარეობს მდინარეების მთიულეთის არაგვისა და ფშავის არაგვის წყალგამყოფ გუდამაყრის ქედზე. სიმაღლე 2608 მ. აგებულია ცარცული ფლიშით. ციცაბო კალთებიანია. შემოსილია სუბალპური მდელოებით. მაღაწალნი ფშაველთა საკულტო ადგილი იყო.
სათაფლიის სახელმწიფო ნაკრძალი
სათაფლიის სახელმწიფო ნაკრძალი — სახელმწიფო ნაკრძალი საქართველოში. მდებარეობს წყალტუბოს მუნიციპალიტეტის სოფლების გუმბრას, ბანოჯასა და ხომულის ტერიტორიაზე, სათაფლიის მთაზე, ზღვის დონიდან 500 მ. დაარსდა 1935 წელს. ფართობი 330 ჰა. ნაკრძალი კომპლექსური ხასიათისაა და შეიცავს გეოლოგიურ, პალეონტოლოგიურ, სპელეოლოგიურ,  ზოოლოგიურ და ბოტანიკურ ძეგლებს. რელიეფი მთაგორიანია. ტერიტორიის 95% დაფარულია რელიქტური კოლხური ტიპის ტყით, რომელსაც ქმნის წიფელი, წაბლი, რცხილა, თელა, ბზა, ძელქვა, მურყანი, ცაცხვი, მუხა, პანტა, მაჟალო და სხვა. ქვეტყე ქმნის გაუვალ რაყას. ბევრია ლიანებიც. ძუძუმწოვრებიდან აქ გავრცელებულია ტურა, კვერნა, მაჩვი, მელა, კურდღელი, ციყვი. იშვიათად შემოდის შველი, ბევრია ფრინველი. ნაკრძალის ტერიტორია მდიდარია კარსტრული მღვიმეებით. აქვე აღმოჩენილია მტაცებელი და ბალახიჭამია დინოზავრების 200-მდე ნაკვალევი, რომლებიც მერგელოვან კირქვებზეა აღბეჭდილი. ნაკრძალში არის ბიოსპელეოლოგიური მუზეუმი.
ლიტერატურა
კატეგორია:საქართველოს ნაკრძალები კატეგორია:წყალტუბოს მუნიციპალიტეტი
ნოვოკურუჩევო
ნოვოკურუჩევო (Яңы Ҡорос; Новокуручево) — სოფელი რუსეთის ფედერაციაში, ბაშკირეთის რესპუბლიკის ბაკალის რაიონში.
2010 წლის მონაცემებით სოფელში ცხოვრობს 72 ადამიანი. რაიონულ ცენტრ ბაკალიდან დაშორებულია 25 კილომეტრით. უახლოესი რკინიგზის სადგურია ტუიმაზი, რომელიც დაშორებულია 101 კმ-ით.
სქოლიო
კატეგორია:ბაკალის რაიონის სოფლები
რობერტ პილი
ადრინდელი პოლიტიკური კარიერა
რობერტ პილის პოლიტიკური კარიერა ადრეულ ასაკში დაიწყო. პილი 21 წლის ასაკში იქნა არჩეული ჯიბის ოლქის ქაშელის წარმომადგენლად პარლამენტში. საკუთარი მამის გარდა, პილის სპონსორი იყო სერ ართურ უელზლი, მომავალი უელინგტონის თავადი, რომელთანაც მომდევნო 25 წლის განმავლობაში პილის პოლიტიკური კარიერა მჭიდროდ იქნებოდა დაკავშირებული. პილის ორატორული დებიუტი პარლამენტის 1810 წლის სესიის გახსნისას შედგა, როდესაც იმჟამინდელმა პრემიერ-მინისტრმა სპენსერ პერსევალმა მეფის სიტყვისათვის საპასუხო სიტყვის წარმოთქმა რობერტ პილს დაავალა. მის სიტყვას ბრიტანეთის პარლამენტში სენსაცია მოყვა. პარლამენტის სპიკერის ჩარლზ აბოტის განცხადებით პილის სიტყვა იყო "საუკეთეო სადებიუტო გამოსვლა, უილიამ პიტის შემდეგ."
შინაგან საქმეთა მინისტრი
1822 წელს, რობერტ პილი ბრიტანეთის შინაგან საქმეთა მინისტრი გახდა. ამ თანამდებობაზე მან რამდენიმე მნიშვნელოვანი რეფორმა განახორციელა. მათ შორის იყო მეტროპოლიტენის პოლიციის ჩამოყალიბება (მეტროპოლიტენის აქტი 1829), კრიმინალური იურისპუნდენციის რეფორმა, რომლითაც პილმა სიკვდილით დასჯად დანაშაულთა რაოდენობა შეამცირა და სასჯელაღსრულებითი სისტემის რეფორმა, რომელიც პატიმართათვის ხელფასის და განათლების მიცემას ითვალისწინებდა. მას შემდეგ რაც ლორდი ლივერპული უძლური შეიქმნა შეესრულებინა პრემიერის ფუნქციები, იგი პოსტზე ჯორჯ კანინგმა შეცვალა, რასაც პილის შინაგან საქმეთა მინისტრობიდან გადადგომა მოყვა. პილს და კანინგს კათოლიკეთა ემანსიპაციის თემაზე საპირისპირო მოსაზრებები გააჩნდათ; პილი ემანსიპაციის ერთ-ერთი ცნობილი ოპონენტი იყო, მანინგი კი ემხრობოდა ემანსიპაციას. პრემიერი ჯორჯ მანინგი ოთხ თვეში გარდაიცვალა, პრემიერის პოსტი მცირე ხნით ლორდ გოდერიჩმა დაიკავა. თუმცა, იგი მალე შეცვალა პილის დიდი ხნის მხარდამჭერმა ლორდ უელინგტონმა რასაც პილის შინაგან საქმეთა მინისტრის პოსტზე დაბრუნება მოყვა. ამ პერიოდის განმავლობაში, პოლიტიკური მნიშვნელობის მხრივ, პილი მეორე ფიგურად ითვლებოდა მთელს ტორების პარტიაში, თავად თავადი უელინგტონის შემდეგ.
კათოლიკეთა ემანსიპაციის მომხრეთა ზეგავლენა ახალ კაბინეტზე საკმაოდ დიდი აღმოჩნდა რასაც ემანსიპაციის შესახებ კანონმდებლობის შემოღება მოჰყვა. პილმა, რომელიც პარლამენტში ოქსფორდის უნივერსიტეტის (რომელთაგან ბევრი ანგლიკანები იყვნენ) წარმოადგენდა, დატოვა მისი საპარლამენტო პოსტი. თუმცა, გამომდინარე იქიდან, რომ გაერთიანებული სამეფოს კაბინეტში მხოლოდ პარლამენტის წევრს შეუძლია იმსახუროს, პილმა გადაინაცვლა მომდევნო ჯიბის ოლქის, ამჟამად უესტბერის, წარმომადგენლად პარლამენტში. პილის პროტეჟე, უილიამ გლადსტონი მომავალში სწორედ პილს მიბაძავდა 1847-65 წლებში პარლამენტში ოქსფორდის წარმომადგენლობით, სანამ იგი პილის მსგავსად სწორედ საეკლესიო თემაზე დამარცხებული არ დატოვებდა ამ პოსტს.
გარდაცვალება
1850 წლის 29 ივნისს, კონსტიტუშენ ჰილზე მიმავალი პილი ცხენიდან გადმოვარდა. ცხენი წაქცეულ სხეულზე შეტორტმანდა, რამაც ლავიწის მოტეხილობა და ქსოვილის დაზიანება გამოიწვა. სერ რობერტ პილი სამი დღის შემდეგ გარდაიცვალა.
სქოლიო
კატეგორია:გაერთიანებული სამეფოს პრემიერ-მინისტრები კატეგორია:ბრიტანელი პოლიტიკოსები კატეგორია:დაბადებული 5 თებერვალი კატეგორია:დაბადებული 1788 კატეგორია:გარდაცვლილი 2 ივლისი კატეგორია:გარდაცვლილი 1850 კატეგორია:გაერთიანებული სამეფოს პრემიერ-მინისტრები მე-19 საუკუნეში
ცხომელიძე
საკუთარი სახელი ცხომელიძე შეიძლება აღნიშნავდეს ერთ-ერთ შემდეგ პიროვნებათაგანს:
კატეგორია:ქართული გვარები
სამშვილდე (თეთრიწყაროს მუნიციპალიტეტი)
სამშვილდე — სოფელი საქართველოში,  თეთრიწყაროს მუნიციპალიტეტში, დაღეთის თემში.
დემოგრაფია
2014 წლის აღწერის მონაცემებით სოფელში ცხოვრობს 443 ადამიანი.
სქოლიო
კატეგორია:თეთრიწყაროს მუნიციპალიტეტის სოფლები
იტალიკა
thumb|ამფითეატრის ორმო thumb|II საუკუნე; [[ვენერას ქანდაკება, აღმოჩენილი 1940 წელს თეატრთან ახლოს (ინახება Museo Arqueológico-ში. სევილია]] იტალიკა (Itálica) — რომაული ქალაქი. მდებარეობდა თანამედროვე სანტიპონსიდან ჩრდილოეთით 9 კმ-ზე, ესპანეთის ქალაქ სევილიაში. იტალიკა დაარსებულია ძვ. წ. 206 წელს რომის გენერლის პუბლუის სციპიონ აფრიკელის მიერ ილიპასთან ბრძოლაში დაჭრილი რომაელი ჯარისკაცების დასასახლებლად, სადაც იმჟამად კართაგენელები იყვნენ გამაგრებულნი — მეორე პუნიკური ომის დროს.
იტალიკა რომის იმპერატორის ტრაიანეს დაბადების ადგილია.
შოტლანდიელები
შოტლანდიელები — შოტლანდიისა და მისი მიმდებარე კუნძულების მკვიდრი მოსახლეობა.
სქოლიო
კატეგორია:მსოფლიოს ხალხები *
რაფალესი
რაფალესი (Ráfales, Ráfals) — მუნიციპალიტეტი ესპანეთში, შედის არაგონის ავტონომიური გაერთიანების ტერუელის პროვინციის მატარანიის კომარკის შემადგენლობაში. ფართობი — 35,608249 კმ². მოსახლეობა — 139 კაცი (2020 წ.).
სქოლიო
კატეგორია:ტერუელის მუნიციპალიტეტები
ოტო ფონ ბისმარკი
ოტო ედუარდ ლეოპოლდ ბისმარკი, თავადი ფონ ბისმარკ-შენჰაუზენი (გერმ. Otto Eduard Leopold von Bismarck-Schönhausen) (დ. 1 აპრილი, 1815, შენჰაუზენი ― გ. 30 ივლისი, 1898, ფრიდრიხსრუ) — გერმანიის სახელმწიფო მოღვაწე, გერმანიის იმპერიის დამაარსებელი და პირველი რაიხსკანცლერი. წარმოშობით პომერანიელი იუნკერი.
ბიოგრაფია
1871 წლის 18 იანვარს ვერსალში ოფიციალურად გამოცხადდა გერმანიის იმპერიის ჩამოყალიბება. იმპერიის ჩამოყალიბების შემდეგ ბისმარკი, როგორც რაიხსკანცლერი, თითქმის 20 წლის განმავლობაში ფაქტობრივად შეუზღუდავად მართავდა გერმანიას. რაიხსკანცლერობის პირველ პერიოდში იგი ეყრდნობოდა ეროვნულ-ლიბერალურ პარტიას და ე. წ. „კულტურკამპფის“ დროს მასთან ერთად გამოდიოდა კლერიკალური-პარტი-კულარისტული ოპოზიციის წინააღმდეგ, რომელსაც კათოლიკური ეკლესია უჭერდა მხარს. მკვეთრად რეაქციული გახდა ბისმარკის პოლიტიკა პოლონელთა ეროვნულ-განმათავისუფლებელი მოძრაობისა და გერმანიის პროლეტარიატის წინააღმდეგ განსაკუთრებული კანონის მეშვეობით ბისმარკი შეეცადა ჩაეხშო მზარდი მუშათა მოძრაობა და აელაგმა გერმანიის სოციალ-დემოკრატიული პარტია. მაგრამ ამ ფრონტალურმა შეტევამ მარცხი განიცადა. ბისმარკის რაიხსკანცლერობის დასასრულს ნათლად გამოიკვეთა მმართველი წრეების მისწრაფება მშრომელ მასებთან ბრძოლაში დიქტატორული მეთოდები ლიბერალური დემაგოგიით შეეცვალათ.
ბისმარკის უმნიშვნელოვანეს საგარეო პოლიტიკურ ამოცანად მიაჩნდა ჩაეშალა ანტიგერმანული კოალიციების შექმნის ყოველგვარი შესაძლებლობა, არ დაეშვა საფრანგეთის ძლიერების აღორძინება. ამ მიზანს ემსახურებოდა 1873 წელს დადებული რუსეთ-ავსტრია-გერმანიის შეთანხმება („სამი იმპერატორის კავშირი“). ამავე დროს ბისმარკი ცდილობდა უკიდურესად გაერთულებინა რუსეთის მდგომარეობა ახლო აღმოსავლეთში, დაეპირისპირებინა მისთვის ბალკანეთზე ავსტრია-უნგრეთი, ხოლო ხმელთაშუა ზღვის აუზში - ბრიტანეთი, და „პატიოსანი მაკლერის“ ნიღაბს ამოფარებულს, ისევე როგორც 1878 წლის ბერლინის კონგრესზე, მათი წინააღმდეგობები გერმანიის იმპერიის სასარგებლოდ გამოეყენებინა. 1879 წელს ბისმარკმა ხელი მოაწერა სამხედრო შეთანხმებას ავსტრია-უნგრეთთან, რომელიც იტალიის შეერთების შემდეგ სამთა კავშირად გადაიქცა (1882). ამავე დროს ბისმარკი 1887 ე. წ. „გადაზღვევის ხელშეკრულებით“ ცდილობდა კეთილგანწყობა შეენარჩუნებინა რუსეთთანაც. ამგვარმა რთულმა დიპლომატიურმა მანევრირებამ ბოლოს და ბოლოს უარყოფითი შედეგი გამოიღო - 80-იანი წლების დასასრულს დაიწყო რუსეთ-საფრანგეთის დაახლოება, რაც 1891-1893 მათ შორის სამხედრო კავშირის დადებით დამთავრდა.
1888 წელს გერმანიის იმპერიის კაიზერი გახდა ვილჰელმ II, იგი აქტიურად ჩაერია პოლიტიკაში რამაც ახალგაზრდა კაიზერსა და მოხუც, პოლიტიკურ ბრძოლებში გამობრძმედილ ბისმარკს შორის თავიდანვე უთანხმოება გამოიწვია. განსაკუთრებით დიდი დაპირისპირება ამ ორ სუბიექტს შორის გამოიწვია ანტისოციალისტურმა კანონპროექტმა, რაც ბისმარკის რაიხსკანცლერის პოსტიდან გადადგომით დამთავრდა (1890 წლის მარტში). „რკინის კანცლერის“ ეპოქა დამთავრდა, მიუხედავად იმისა, რომ მას ჯერ კიდევ ჰქონდა პოლიტიკური გავლენა.
ლიტერატურა
კატეგორია:გერმანიის იმპერია კატეგორია:გერმანიის კანცლერები კატეგორია:გერმანიის რაიხსკანცლერები კატეგორია:გერმანელი დიპლომატები კატეგორია:დაბადებული 1815 კატეგორია:გარდაცვლილი 1898 კატეგორია:დაბადებული 1 აპრილი კატეგორია:გარდაცვლილი 30 ივლისი კატეგორია:გერმანელი ნაციონალისტები
ესტონეთის რეფორმის პარტია
რეფორმების პარტიას ესტონეთის პარლამენტში უკავია 37 მანდატი 101-დან. პარტიის თავმჯდომარეა პრემიერ-მინისტრი კაია კალასი. პარტია მთავრობის ფორმირებისას კოალიციაში იყო რამდენიმეჯერ:
პოლიტიკური პლატფორმა
ესტონეთის რეფორმის პარტია, როგორც ცენტრისტული და მემარჯვენე-ცენტრისტული პარტია,  თავის იდეოლოგიურ ორიენტაციაში აღწერილია როგორც ლიბერალური,   კლასიკურ-ლიბერალური, ლიბერალურ-კონსერვატიული  და კონსერვატიულ-ლიბერალური პარტია. პარტია მუდმივად ემხრობოდა ეკონომიკური ლიბერალიზმისა და ფისკალური კონსერვატიზმის პოლიტიკას და მიიჩნევენ ნეოლიბერალურ პარტიად.
დონის თამბაქო
შპს „ჯ. თ. ი. დონის თამბაქო» — თამბაქოს ქარხანა დონის როსტოვში, სიგარეტის ერთ-ერთი უმსხვილესი მწარმოებელი რუსეთში.
ისტორია
ალტ=|მინი|250x250პქ| ასმოლოვის ქარხნის შენობა 1900-1917 წლებში. მარჯვნივ|მინი|250x250პქ| პლაკატი "სიგარეტები" ჩვენი ბრენდი ", რომელიც რეკლამას უწევდა დონის თამბაქოს ფაბრიკის პროდუქტებს. მხატვარი პორაი-კოსიცე. დონის როსტოვი, 1927 წ. კომპანიის ისტორია დაიწყო 1857 წელს, როდესაც ვასილი ასმოლოვმა დააარსა თამბაქოს მცირე კომპანია როსტოვში, მისი კაპიტალი 3000 რუბლს შეადგენდა, ხოლო თანამშრომელთა რაოდენობა   შვიდი მუშაკით განისაზღვრებოდა. კომპანია აწარმოებდა 600 ფუთ თამბაქოს.